open-index/open-wikipedia-markdown huggingface dataset:
Trance

**Trance** on elektronisen tanssimusiikin tyylilaji, joka kehittyi Euroopassa 1990-luvun alussa housen ja teknon vaikutuksesta. Se on muihin elektronisen tanssimusiikin tyylilajeihin verrattuna usein huomattavasti melodisempaa. Aikaisemmat vaikutteet tulivat 1980-luvun loppupuolen brittiläisestä acid housesta. Tyylin synnyinmaana pidetään Saksaa, varsinkin Frankfurtin kaupunkia. Alan pioneereina tunnetaan Oliver Lieb, Sven Väth ja DJ Dag, jotka kaikki toimivat useilla eri taiteilijanimillä tuottaen lukuisia merkittäviä kappaleita.

Ensimmäisenä virallisesti puhtaana trance-kappaleena pidetään Age of Loven samannimistä debyyttisingleä vuodelta 1990. Varhaisella trancella on paljon yhteistä teknon kanssa tempon ja rytmisen rakenteen suhteen, lisäten mukaan melodisia elementtejä, joita lainailtiin silloisesta Euroopassa vallinneesta house-tyylistä. 1990-luvun puolivälissä muodostuneet progressiivinen trance sekä uplifting trance popularisoivat tyylin suurempien massojen suosioon, lisäten mukaan usein naisvokaaleja, muuten hyvin instrumenttivoittoiseen tanssimusiikkiin. Tämän seurauksena musiikkitapahtumat siirtyivät pienistä tehdashalleista suuriin kaupallisiin klubeihin ja esiintymisareenoihin.

Trance-musiikissa käytetään lähes poikkeuksetta 4/4-tahtilajia. Tyyli muodostuu usein melodioiden kautta, joiden luomaa tunnetilaa monesti ylikorostetaan. Kestoiltaan kappaleet vaihtelevat viidestä kymmeneen minuuttiin. Useimmiten rakenne perustuu hitaaseen kehittelyyn ja energian kasvattamiseen, joita korostetaan tuomalla mukaan uusia elementtejä kappaleen kehittyessä. Myös erilaisilla rumpufilleillä ja breakdown-osuuksilla on suuri merkitys voimatasojen kasvattamisessa tai vähentämisessä. Kappaleiden tempo on yleensä 125–152 iskun välillä, riippuen mikä lukuisista eri alatyyleistä on kyseessä. 

## Tunnettuja ulkomaisia artisteja ja yhtyeitä
* Above & Beyond (Paavo Siljamäki, Jono Grant ja Tony McGuinness)
* Alex M.O.R.P.H
* Aly & Fila
* ATB
* Armin van Buuren
* Ferry Corsten
* Cosmic Gate
*Giuseppe Ottaviani
* Sander van Doorn
* Paul van Dyk
* Gareth Emery
* Filo & Peri
* Kyau & Albert
* Lange
* Andy Moor
* Simon Patterson
*Solarstone
* Markus Schulz
* Tiësto
*Ørjan Nilsen (yleisimmin Orjan Nilsen)

## Tunnettuja suomalaisia artisteja ja yhtyeitä
* Above & Beyond (Paavo Siljamäki)
* Alex Kunnari
* Darude
* Damus
* DJ Orkidea
* Joonas Hahmo
* Heikki L
* JS16
* K-System
* Miika Kuisma
*Miikka Leinonen
* Super8 & Tab
* Tempo Giusto
* Yotto
* SØNIN

## Yleisimpiä alatyylejä
* Dream trance
* Eurotrance
* Goa trance
* Hard trance
* Progressiivinen trance
* Psykedeelinen trance (eli *psytrance*)
* Tech trance
* Tribal trance
* Uplifting trance
* Vokaalitrance
* Suomisaundi (psykedeelisen trancen alalaji)
Lisäksi Hard trancestakin vaikutteita ottava Freeform.

## Aiheesta muualla

* Ylen Elävä arkisto: Tekno ja sen johdannaiset olivat 1990-luvun rock 'n' rollia

### Internet-radioita

*1.fm
*Afterhoursdjs 
*Afterhours.fm
* DDance.fm 
*Digitally Imported
*Elusive.fm 
*ETN.fm
*FreshFM
*MyTranceSpace 

*Neradio
*pulsradio
*Techno4ever
*Techno.FM
*All Trance Radios 
*United Djs Radio 
*Woed.fm
Hyväksymisvaalitapa

**Hyväksymisvaali** on vaalitapa, jossa äänestäjä saa äänestää niin useaa ehdokasta kuin haluaa ja jossa voittaja on se ehdokas, joka saa eniten ääniä.

Hyväksymisvaali täyttää monotonisuuskriteerin, koska äänestäjän äänestäessä tiettyä vaihtoehtoa ei tämän vaihtoehdon sija voi ainakaan pudota. Hyväksymisvaali myös vähentää taktista äänestämistä, koska äänestäjällä ei ikinä ole hyvää syytä äänestää jotain ehdokasta äänestämättä myös niitä ehdokkaita, joista hän pitää enemmän.

Toisaalta hyväksymisvaalissa äänestäjälle saattaa tulla halu valehdella preferensseistään olemalla äänestämättä esimerkiksi toiseksi parhaana pitämäänsä vaihtoehtoa, mikäli se näyttäisi lopputuloksessa selvästi haastavan hänen parhaan vaihtoehtonsa.
Sosiaaliturvatunnus

**Sosiaaliturvatunnus** eli **sotu** (aiemmin myös väestörekisteritunnus) oli Kansaneläkelaitoksen jakama, henkilötunnusta vastaava numerosarja, joita ryhdyttiin antamaan sairausvakuutuslain voimaantulon jälkeen 1. syyskuuta 1964. Tunnuksen muoto oli silloisen henkilötunnuksen kanssa sama.

Eläketurvakeskuksen (ETK) antamasta Työeläkenumerosta oli aikoinaan tarkoitus tehdä virallinen henkilötunnus, mutta tämä ei onnistunut, koska sen pohjana olleet tiedot perustuivat henkilön itse ilmoittamiin syntymätietoihin, jotka saattoivat poiketa virallisista tiedoista. ETK luopui muutaman vuoden jälkeen omasta tunnuksestaan ja ryhtyi käyttämään Kansaneläkelaitoksen antamaa sosiaaliturvatunnusta, silloin kun sellainen oli henkilölle annettu. Oli mahdollista, että henkilöllä oli tuolloin samaan aikaan eri sosiaaliturvatunnus kuin työeläkekortin numero.

Sosiaaliturvatunnuksista ja työeläkekortin numeroista luovuttiin lopullisesti vuoden 1971 alussa voimaan tulleen väestökirjalain myötä, josta alkaen vuonna 1969 perustettu Väestörekisterikeskus on myöntänyt viralliset henkilötunnukset vastasyntyneille ja maahanmuuttajille.

## Katso myös
*Henkilötunnus
*Väestörekisterikeskus

## Lähteet
* 

### Viitteet
Downtempo

**Downtempo** (joskus myös **downbeat**) terminä on varsin väljä, sen alle sopii oikeastaan kaikki hidastempoisempi musiikki ambientista maailmanmusiikkiin.

On myös muusikkoja, joiden tuottamaa musiikkia kutsutaan downtempoksi tai "aulamusiikiksi" (lounge). Tyypillisesti downtempo-kappaleet ovat, kuten nimestäkin voisi päätellä, hidastempoisia ja tunnelmallisia. Downtempo on ottanut vaikutteita jazzista, dubista, hip hopista, funkista ja soulista. DJ Gilles Peterson soittaa keikoillaan lähes yksinomaan musiikkia, jota voidaan kutsua downtempoksi.

## Artisteja

* 9 Lazy 9
* Air
* Aphex Twin
* Bibio
* Blockhead
* Bluetech
* Boards of Canada
* Bonobo
* Boozoo Bajou
* Bowery Electric
* Carbon Based Lifeforms
* Cashmere Cat
* D.V.S*
* DJ Cam
* DJ Vadim
* Dntel
* Emancipator
* Enigma
* Fila Brazillia
* Flume

* Four Tet
* Funki Porcini
* Geyser
* Goldfish
* Goldfrapp
* Hermitude
* Hooverphonic
* James Blake
* Kruder & Dorfmeister
* Kygo
* Lemon Jelly
* Lone
* LTJ Bukem
* Massive Attack
* Mimi Page
* Moby
* Mono
* Morcheeba
* Naomi
* Nicolas Jaar

* Nightmares on Wax
* Patrick Wolf
* Portishead
* Rae and Christian
* Röyksopp
* Sébastien Tellier
* Smoke City
* Solar Fields
* The Cinematic Orchestra
* The xx
* Thievery Corporation
* Tipper
* Tosca
* Two Loons for Tea
* Tycho
* Ulrich Schnauss
* Ulver
* Varien
* Zero 7

## Alagenrejä
* Ambient
* Trip hop
* Acid jazz
* Minimalismi
* Illbient
* Dark ambient
* New Age
* Psychill
* Doom metal
Hardcore (elektroninen musiikki)

**Hardcore** tai lyhyesti vain **HC**, on nopeaa elektronista tanssimusiikkia. Yleisin nopeus on 160–250 lyöntiä minuutissa. Hardcore on atmosfääriltään usein aggressiivista ja synkkää. Tyyli syntyi ja lähti liikkeelle 1990-luvun alun ja puolenvälin tietämillä Hollannista ja Saksasta. Hardcoren juuret ovat New beat -musiikissa. Nykyään hardcoren sisällä ja rajoilla on lukuisia eri alalajeja ja suuntauksia.

## Alalajeja
* Breakcore
* Digital hardcore
* Frenchcore
* Gabber
* Industrial Hardcore
* Speedcore
* Terrorcore
* Trancecore

## Muut hardcoreksi kutsutut elektronisen musiikin lajit
* Breakbeat hardcore
* Happy hardcore

## Lähteet

## Aiheesta muualla

* Kovaydin.NET, suomalainen hardcorea ja underground-konemusiikkia käsittelevä sivusto
Breakbeat

**Breakbeat** (toisinaan myös **breaks**) on yleisnimitys lukuisille elektronisen musiikin alalajeille. Siinä missä esimerkiksi house, tekno ja trance perustuvat 4/4-tahtilajissa joka iskulla lyövään suoraviivaiseen taustabiittiin, breakbeatin pohjana ovat tyypillisesti synkoopaatiota ja polyrytmiaa hyödyntävät rytmit, jotka on rakennettu paloitelluista rumpusampleista samplerilla. Samplet ovat usein peräisin jazz-, funk- ja soul-kappaleiden keskellä olevista "breakeista", joissa rytmisoittimet soittavat muutaman tahdin soolona.

Klassisia breakbeat-kappaleiden pohjana käytettyjä rumpusampleja ovat etenkin Amen break ja Funky Drummer.

Varhaisen breakbeatin myötä syntyi myös tanssityyli breakdance.
Pataljoona

**Pataljoona** (lyhenne **patl.** tai sotilaskäytössä **P**) on joukkoyksikkö, joka käsittää useamman perusyksikön. Pataljoonan komentajana toimii rauhan aikana everstiluutnantti tai majuri, sodan aikana kapteeni tai yliluutnantti. Komentajan apuna ja sijaisena toimii pataljoonaupseeri. Kenttätykistössä, ilmatorjuntatykistössä tai merivoimiin liitetyssä rannikkotykistössä pataljoonaa vastaa patteristo. Prikaatin taistelua tukeva kenttätykistörykmentti koostuu kahdesta patteristosta. Suomalaiseen sodan ajan jääkäripataljoonaan kuuluu pataljoonan komentaja, esikunta, esikunta- ja viestikomppania, kranaatinheitinkomppania, kolme jääkärikomppaniaa ja huoltokomppania, miesvahvuuden ollessa noin 750 sotilasta.

Rauhan ajan pataljoonia Suomessa ovat olleet muun muassa viestipataljoona maavoimissa ja meripataljoona merivoimissa. Viestipataljoonat on nykyisin korvattu esikunta- ja viestipataljoonilla.

## Historia
Pataljoonaksi (, taistelu, taistelumuoto) kutsuttiin alun perin 1400- ja 1500-luvuilla mitä tahansa taistelukentällä olevaa itsenäisesti toimivaa muodostelmaa, oli se sitten massiivinen 3&nbsp;000 sotilaan espanjalainen neliö tai vain yksittäinen alle kahdensadan miehen komppania. 1600-luvun loppupuoliskolla eurooppalaisissa armeijoissa siirryttiin taistelukentällä yleisesti puolirykmentti-jakoon, ja pataljoona kuvasi myös tätä yksittäistä muotoa. Vähitellen nimitys puolirykmentti poistui käytöstä ja pataljoona kapeni tarkoittamaan ainoastaan tätä organisaation tasoa, joka koostui komppanioista ja oli prikaatin tai rykmentin osa.

## Lähteet
*

### Viitteet
Vahvuus

Sotilasosaston **vahvuus** tarkoittaa siinä palvelevien henkilöiden lukumäärää. Vahvuuksia on erilaisia, kuten kirjavahvuus, muonavahvuus ja rivivahvuus. Kirjavahvuus tarkoittaa yksikössä palvelevien kokonaislukumäärää. Muonavahvuus tarkoittaa niitä kirjavahvuuteen kuuluvia, jotka ovat läsnä ja osallistuvat sananmukaisesti muonitukseen ruokailijoina. Rivivahvuus taas tarkoittaa palvelukseen kykenevien lukumäärää, mistä on vähennetty palvelukseen sillä hetkellä lomien, komennusten tai palvelushelpotusten vuoksi terveydellisistä syistä tilapäisesti kelpaamattomat henkilöt. Vahvuus todetaan vahvuuslaskennassa, joka suoritetaan yleensä aamuisin ja iltaisin. Vahvuustarkastuksen suorittaa yksikön päivystäjä.
Patteristo

**Patteristo** (lyhenne psto) on pataljoonaa vastaava tykistön joukkoyksikkö, johon kuuluu yleensä kolme tulipatteria sekä esikunta- ja huoltopatteri. Patteristo ryhmitetään etulinjasta muutaman kilometrin päähän selustaan. Suomessa prikaatin taistelua tukeva kenttätykistörykmentti koostuu kahdesta patteristosta, joista tyypillisesti toisella on 122 mm:n haupitsit ja toisella 155 mm:n kanuunat. Patterissa on kuusi tykkiä kahdessa tulijaoksessa ja patteristossa 18 tykkiä. Ylijohdon tykistössä patterissa voi olla vain neljä tykkiä.

Patteriston lyhenne PSTO lyhenee puhekielessä usein muotoon "peesto".

Patteristo on yleensä pienin tuliyksikkö, eli sen tulipatterit ampuvat samaan maaliin. Patteristoista muodostetaan prikaatien ja armeijakuntien tykistöryhmiä keskitettyä tulenkäyttöä varten.

## Suomessa

Suomen puolustusvoimissa patteristoja kuuluu esimerkiksi Kainuun Tykistörykmenttiin.

## Katso myös
*Kenttätykistöpatteriston määrävahvuus (talvisota)

## Lähteet
Epäsuora tuli

**Epäsuora tuli** on erilaisilla aseilla suoritettavaa ammuntaa kohteeseen, joka ei yleensä ole näkyvissä suoraan aseen tuliasemaan. Tällöin ammunta suoritetaan kaaritulena erilaisten tulenjohtamis- ja laskentamenetelmien avulla. 

Yleisimmin epäsuoraa tulta on kenttätykistön tai kranaatinheittimistön suorittama ammunta. Siinä tulenjohtoryhmä paikantaa maalin koordinaatit ja lähettää ne tuliyksikön komentopaikalle radiolla tai puhelimella, jossa taso- tai laskinhenkilöstö muuntaa koordinaatit tykkien tai heittimien ampuma-arvoiksi ja välittää ne aseille. Aseet suunnataan kiinnityspisteeseen komennetuilla arvoilla ja ne toteuttavat tulitehtävän komentopaikan käskyjen mukaan. Myös muita ampumamenetelmiä käytetään.

Suora-ammunnassa ei käytetä erillistä kiinnityspistettä eikä lasketa ampuma-arvoja, vaan ase suunnataan suuntaimelle näkyvään maaliin.
Nokkosihottuma

**Nokkosihottuma** eli **nokkosrokko** tai **urtikaria** on iho-oire, jossa iholle nousee kutiavia paukamia. Myös voimakkaammat oireet ovat mahdollisia. Oireet voivat kestää yhdestä päivästä useisiin vuosiin. Oireiden takana voi olla monia erilaisia tekijöitä, ja usein syitä ei saada selville. Nokkosihottuma on lapsilla ja nuorilla yleisempää kuin ikääntyneillä. Sitä hoidetaan ensisijaisesti antihistamiineilla.

## Oireet

Nokkosihottumassa iholle nousee vaaleita, ympäristöstään punoittavia paukamia. Niiden koko vaihtelee muutamasta millimetristä useisiin senttimetreihin. Yksittäinen paukama kehittyy muutamassa minuutissa ja painuu pois tavallisesti tunnin tai kahden kuluessa, kuitenkin aina 24 tunnin sisällä.

Nokkosihottuman ensimmäinen oire on yleensä kutina. Voimakkaaseen reaktioon voi kuulua myös yleisoireita, kuten kuumetta, nivelsärkyä, pahoinvointia, vatsakipua ja ripulia. Myös voimakas anafylaktinen reaktio on äärimmäisessä tapauksessa mahdollinen.

Tietyt ruoka-aineet, alkoholi ja vaikkapa hikoileminen voivat pahentaa nokkosihottuman oireita.

Nokkosihottuman oireet voivat kestää yhdestä tai kahdesta päivästä useisiin vuosiin. Nokkosihottuma on akuutti, kun se kestää alle kaksi kuukautta, ja krooninen, kun se kestää yli kaksi kuukautta.

## Esiintyminen
Nokkosihottumaa esiintyy vähintään kerran elämässä noin 20 prosentilla väestöstä. Lapsilla ja nuorilla sitä esiintyy useammin kuin ikääntyneillä.

Joka toisella nokkosihottumapotilaalla on myös angioödeemaa eli pienen ihoalueen tai suun osan turvotusta.

## Syyt
Nokkosihottuman voi aiheuttaa hyvin moni erilainen tekijä. Useimmissa tapauksissa oireiden syytä ei saada selville.

Akuutin nokkosihottuman aiheuttaa usein nuhakuume tai muu virusinfektio, joka aktivoi tulehdusta välittävän entsyymiketjun. Tämän komplementin osat C3a, C4a ja C5a vapauttavat syöttösoluista histamiinia ja muita verisuoniin vaikuttavia aineita. Kyseessä ei ole allergia, mutta lapsilla esiintyy myös allergista nokkosihottumaa, jonka aiheuttaa jokin ruoka-aine tai lääkeaine.

Kroonisen nokkosihottuman voi aiheuttaa esimerkiksi krooninen bakteeri-infektio.

Autoimmuuniurtikaria on nokkosihottuma, joka aiheutuu potilaan omista vasta-aineista ihon omia kudoksia vastaan.

Fysikaalisessa nokkosihottumassa paukamat aiheutuvat esimerkiksi hankauksesta, paineesta, kylmästä, kuumasta, hikoilusta, auringovalosta tai vedestä.

## Hoito
Nokkosihottumaa aiheuttavaa tai pahentavaa tekijää voidaan vältellä.

Akuuttia ja kroonista nokkosihottumaa hoidetaan antihistamiineilla. Jos ne eivät auta, voidaan käyttää esimerkiksi leukotrieeniantagonisteja, sisäistä kortikoidia, immunosuppressiivisia lääkkeitä, kuten siklosporiinia, plasmafereesiä tai suonensisäistä vasta-ainetta.

## Lähteet

## Aiheesta muualla
Komppania

**Komppania** (lyhenne kompp.) on armeijan *perusyksikkö*, jolla on yhteinen huolto ja talous. Komppania-sanan taustalla on vulgaarilatinan sana *companio*, joka sisältää osat *com*, yhdessä ja *panis*, leipä. 

Kenttä- ja ilmatorjuntatykistössä sekä merivoimiin liitetyssä rannikkotykistössä komppaniaa vastaava perusyksikkö on patteri. Ratsuväessä vastaava yksikkö on eskadroona. Laivastossa aluksista koostuvaa perusyksikköä kutsutaan viiriköksi.

## Jalkaväki- tai kiväärikomppanioita eri armeijoissa

## Komppania Suomen puolustusvoimissa

Rauhanajan komppanian päällikkö on sotilasarvoltaan yliluutnantti – majuri, usein kapteeni. Hänen apunaan toimii perusyksikön varapäällikkö (luutnantti – kapteeni) ja hallinnollisena johtajana perusyksikön vääpeli. Uuden Yleisen palvelusohjesäännön (YlPalvO) mukaan yksikköupseeri muutettiin takaisin yksikön vääpeliksi vuonna 2009. Sodan ajan jääkärikomppaniaa johtaa yleensä peruskoulutettu opistoupseeri tai uuden upseerinkoulutusjärjestelmän mukainen nuorempi upseeri. Sodan ajan jalkaväkikomppanioita johtavat yleisesti reserviupseerit arvoiltaan luutnantista kapteeniin. Sodan ajan perusyksikön vääpeli voi joukkotyypin mukaan olla joko aliupseeri tai upseeri.

Komppania jakautuu joukkueisiin, joiden johtajat ovat yleensä nuoria upseereja (vänrikki – luutnantti) tai kokeneita aliupseereja (ylikersantti – sotilasmestari). Joukkueet muodostuvat ryhmistä. Komppanian lyhenne on K, esim. PIONK, joukkueen J, esim. VIESTIJ ja ryhmän R. Vuodesta 2005 alkaen on lyhenteet kirjoitettu isoin kirjaimin kansainvälisen mallin mukaisesti.

Sodan aikana komppania voi ryhmittyä puolustusasemaan, jota kutsutaan *[[puolustuskeskus|puolustuskeskukseksi]]*. Puolustuskeskus muodostuu joukkueiden *[[tukikohta|tukikohdista]]*. Suomessa komppanian koko on noin 110–260 miestä. Talvisodan aikaisen kiväärikomppanian kirjavahvuus oli 191 miestä.

Suomalaisen jääkärikomppanian M05 kokoonpanoon kuuluu:

* Komppanianpäällikkö, varapäällikkö ja tulenjohtopäällikkö
* Komento- ja tukijoukkue (jossa komento-, tulituki- ja panssarintorjuntaryhmät sekä tulenjohtopartio)
* Kolme jääkärijoukkuetta (jossa kolme jääkäriryhmää sekä raskaskertasinko- ja tulenjohtopartiot)
* Huoltojoukkue (muonitus-, täydennys- ja lääkintäryhmät)

## Lähteet
* 
*  

### Viitteet

## Aiheesta muualla
* Infantry Structure
* The Rifle Company 
* Glenn Jewison & Jörg C. Steiner: Austro-Hungarian Land Forces 1848-1918
Kroisos

**Kroisos** () oli Lyydian kuningas noin vuodesta 560 eaa. vuoteen 546 eaa. Kroisos oli tunnettu valtavista rikkauksistaan. Hän oli Alyatteen poika ja jatkoi tämän työtä valloittamalla joonialaiset kaupungit Vähässä-Aasiassa. 

Herodotoksen mukaan Kroisos aloitti sodan Persian kuningasta Kyyros Suurta vastaan saatuaan Delfoin oraakkelilta ennustuksen, jonka mukaan suuri valtakunta tulisi tuhoutumaan, jos Kroisos aloittaisi sodan. Kroisoksen ja Kyyroksen ensimmäinen taistelu päättyi tasapeliin, ja Kroisos vetäytyi armeijansa kanssa talvilevolle. Kyyros käytti tilaisuutta hyväkseen, ja hyökkäsi Lyydian pääkaupunkia Sardista vastaan. Kyyros sai vangittua Kroisoksen. Näin oraakkelin ennustus kävi toteen: Lyydian suuri valtakunta tuhoutui.

Kroisos palveli lopun elämäänsä Kyyroksen ja tämän pojan Kambyses II:n neuvonantajana.

## Lähteet

## Aiheesta muualla
Kylläisyys (kemia)

Liuos on **kylläinen**, kun liuotettavaa ainetta ei tietyssä lämpötilassa enää liukene siihen. Se on kuitenkin kylläinen vain yhden aineen suhteen. Tämä määrä riippuu lämpötilasta ja etenkin kaasuilla myös paineesta. Useat nesteet liukenevat toisiinsa kaikissa mahdollisissa suhteissa, näin esimerkiksi vesi ja etanoli, eikä tällöin saada kylläistä liuosta. Sen sijaan kaasun ja kiinteän aineen liukeneminen nesteeseen on aina rajallista. Lisäämällä veteen riittävästi suolaa saadaan aina lopulta kylläinen liuos. Tällöin suolaa liukenee nesteeseen sama määrä kuin liuoksesta erkanee suolaa kiinteäksi ja suolaliuos on näin dynaamisessa tasa­paino­tilassa.

Kylläisessä liuoksessa suolan ionitulo *Q* on yhtä suuri kuin kyseisen suolan liukoisuustulo *K<sub>l</sub>* (joskus *K<sub>s</sub>*) kyseisessä lämpötilassa. Ylikylläisessä liuoksessa Q > Kl ja suolaa saostuu, kunnes liuos on kylläinen.
Jukka Paarma

**Antti-Jukka Paarma** (s. 1. joulukuuta 1942 Lappeenranta) on Suomen evankelisluterilaisen kirkon entinen arkkipiispa. Hän jäi eläkkeelle kesäkuussa 2010.

## Elämä
Paarman vanhemmat ovat tuomiorovasti Oskar Paarma ja musiikinopettaja Kaisu Engblom.

Paarma kirjoitti ylioppilaaksi 1961 Tampereen yhteiskoulusta. Hän valmistui 1967 teologian kandidaatiksi, 1970 teologian lisensiaatiksi ja 1980 teologian tohtoriksi Helsingin yliopistosta. Hän sai pappisvihkimyksen 1. kesäkuuta 1967 Tampereen hiippakunnassa.

Paarma työskenteli Keski-Lahden seurakunnan apulaisena 1967–1971, kappalaisena 1972–1977, Valkeakosken seurakunnan kirkkoherrana 1977–1982, Turun tuomiorovastina 1982–1998, Turun arkkihiippakunnan ja Suomen arkkipiispana 1998–2010. Paarma oli Suomen viimeinen tasavallan presidentin nimittämä piispa ennen 1. maaliskuuta 2000 tapahtunutta perustuslakiuudistusta, jossa piispojen nimitykset siirtyivät kirkolle.

Paarma on naimisissa ja hänellä on kaksi lasta. Hän harrastaa kirjoja, historiaa ja urheilua. Urheilu oli jo nuorena lähellä Paarman sydäntä. Hän on todennut, että ellei olisi pappi, hänellä olisi urheiluun liittyvä ammatti.

## Tunnustuksia
* Suomen Valkoisen Ruusun I luokan ritarimerkki 1991
* Belgian Kruunuritarikunnan ritarimerkki 1996
* Konstantinus Suuren Ritarikunnan komentajamerkki 1998
* Suomen Leijonan suurristi 2002
* Pyhän Karitsan Ritarikunnan I luokan komentajamerkki 2002
* Pietarin kaupungin 300-vuotisjuhlamitali 2004
* Teologian kunniatohtori, Joensuun yliopisto 2004
* Pyhän Erikin mitali (Ruotsin kirkko) 2006

## Julkaisuja
* 
* 
* 
* 
* 

## Lähteet

## Aiheesta muualla

*
Pistetodennäköisyysfunktio

**Pistetodennäköisyysfunktio**  eli **pistetodennäköisyys**  on todennäköisyyslaskennassa diskreetin satunnaismuuttujan todennäköisyysfunktio, jolla saa nollasta eroavan arvon yksittäiselle perusjoukon \Omega alkeistapaukselle, tapahtumille tai satunnaismuuttujan arvolle.

Pistetodennäköisyysfunktion arvot saadaan kunkin arvon yleisyydestä, joka määritetään todennäköisyysmitan P avulla 
:p(x_i)=P(X=x_i),
missä x_i \in \Omega. Funktio saa todennäköisyysarvoja kaikille perusjoukon arvoille, mutta muille arvoille se määritellään nollaksi. Pistetodennäköisyysfunktio on siten diskreetti kuvaus 
:p: \Omega \rightarrow [0,1].

## Nimityksiä ja merkintöjä
Sitä funktiota, joka määrittelee todennäköisyyslaskennassa satunnaisilmiön alkeistapauksien, tapahtumien tai satunnaismuuttujan arvojen todennäköisyydet, kutsutaan yleisesti todennäköisyysfunktioksi. Diskreettisessä tapauksessa sitä kutsutaan yleisimmin pistetodennäköisyysfunktioksi ja jatkuvassa tapauksessa tiheysfunktioksi. Esimerkiksi englannin kielisten käytäntöjen mukaisesti, molempia tapauksia ja niiden yhdistelmiä kutsutaan harvemmin myös samalla nimityksellä *todennäköisyyden massafunktioksi* (), jonka viittaa fysiikan mekaniikkaan, kuten tekee myös käsite *tiheysfunktio* (), jota käytetään harvoin tässä samassa merkityksessä.

Tiheysfunktion mallin mukaisesti, pistetodennäköisyysfunktion tunnuksena voidaan käyttää myös latinalaista kirjainta f(x) tai jopa kreikkalaista kirjainta \phi (x).

## Esimerkkejä

Yleensä, diskreettien satunnaismuuttujien tapauksessa, pistetodennäköisyysfunktion kaikkien arvojen esittämiseksi voidaan joutua luettelemaan ne taulukossa. Toisinaan, todennäköisyyksien arvot noudattavat tietyn lausekkeen arvoja. Esimerkiksi satunnaismuuttujan Z (kuva) arvot ovat
:p(1)=0{,}2,
:p(3)=0{,}5 ja
:p(7)=0{,}3.
Muilla arvoilla se on nolla p(x_i)=0.

Esimerkki diskreetistä satunnaismuuttujasta X, jonka pistetodennäköisyysfunktion arvot voidaan lausua lausekkeena, saadaan nopanheitosta. Lasketaan todennäköisyys saada "kuutosia" viidestä nopanheitosta. "Kuutosen" esiintymisen todennäköisyys on \scriptstyle P(\text{kuutonen})=\tfrac{1}{6} ja jonkin muun todennäköisyys on \scriptstyle P(\text{muu kuin kuutonen})=\tfrac{5}{6}. Kombinatoristen sääntöjen mukaan todennäköisyys saada *k* "kuutosta" on
:p(k)=P(X=k)=\binom{5}{k} \left ( \frac{1}{6} \right )^k \left ( \frac{5}{6} \right )^{5-k}. 
Lausekkeen avulla voidaan laskea kaikki todennäköisyydet eri määrille kuutosia (tässä likiarvoina):
:p(0)=0{,}402,
:p(1)=0{,}402,
:p(2)=0{,}161,
:p(3)=0{,}032,
:p(4)=0{,}003 ja
:p(5)=0{,}0001.

## Ominaisuudet
Kukin funktion saama arvo on 0 \le p(x_i) \le 1. Arvot vaihtelevat kuitenkin siten, että niiden summa on aina yksi:
:\sum_{x_i \in \Omega} p(x_i)=1.
Tämä sääntö pätee luonnollisesti edellisiin esimerkkeihin.

Kaikki perusjoukon arvojen todennäköisyydet muodostavat yhdessä niin sanotun todennäköisyysjakauman. Vain diskreettien ilmiöiden ja satunnaismuuttujien jakaumat muodostuvat pistetodennäköisyyksistä.

## Katso myös
* Todennäköisyysfunktio ja sen jatkuvan tapauksen tiheysfunktio
* Todennäköisyysjakauma

## Lähteet
Areiolaisuus

**Areiolaisuus** oli varhaiskristillinen, erityisesti 300-luvulla vaikuttanut Jumalan kolminaisuutta koskenut oppi, joka kiisti Jeesuksen jumaluuden ja kolminaisuuden. Areiolaisuus tuomittiin harhaoppiseksi. 

## Historia

Areiolaisen suuntauksen perustajana voidaan pitää aleksandrialaista presbyteeriä nimeltä Areios, josta oppi on saanut nimensä. Areiolaisuutta koskenut kiista oli varhaisen kirkon merkittävimpiä teologisia ongelmia.

Areiolaisten mukaan Kristus eli kolminaisuuden toinen persoona Poika ei ollut samaa olemusta kuin Isä. He myös kielsivät Kristuksen iankaikkisuuden eli sen, että tämä olisi ”Isästä iankaikkisuudessa syntynyt”, ja katsoivat tämän olevan Jumalan ensimmäinen luomus. Täten areiolaiset käytännössä kielsivät Jeesuksen jumaluuden. Areiolaisuus perustui Areioksen pyrkimykseen saattaa perinteinen kolminaisuusoppi sopusointuun platonilaisen teologian kanssa. Tämän vuoksi Areios määritteli, että vain Isä on transsendenttinen Jumala, kun taas Poika oli *[[Logos]]*, joka vastasi platonilaista demiurgia.

Nikean ensimmäisessä kirkolliskokouksessa vuonna 325 Areioksen oppi hylättiin ja selitettiin Kristuksen olevan syntyneen, ei luodun, ja Isän kanssa samaa olemusta. Päätös, jonka tarmokkain puolustaja oli Athanasios, vahvistettiin lopullisesti Konstantinopolin ensimmäisessä kirkolliskokouksessa vuonna 381. Areios ja joukko areiolaisia piispoja erotettiin kirkosta ja tuomittiin maanpakoon. Areiolaista opetusta vastaan muotoiltiin Nikean uskontunnustus.

Monet germaaniheimot kääntyivät ensin areiolaisuuteen ja vasta myöhemmin katoliseen kristinuskoon. Syynä tähän oli se, että areiolaiset karkotettiin 300- ja 400-luvuilla Rooman valtakunnasta harhaoppisina, kun Rooman keisarit alkoivat suosia kristinuskoa. Areiolaiset pakenivat muun muassa germaanien alueille ja tekivät siellä lähetystyötä. Lännessä areiolaisuutta vastaan syntyi 400/500-luvulla Athanasioksen uskontunnustus.  

## Myytti areiolaisesta munkista Muhammedin opettajana

Ibn Ishaq ja Ibn Hisham kertovat Muhammed-elämäkerrassaan tarinan Bahira-nimisestä kristitystä munkista, jonka Muhammed lapsena kohtasi. Bahiran tarina sai paljon huomiota keskiajan kristillisissä kirjoituksissa, joissa sen avulla selitettiin, miksi islamissa oli niin paljon kristillisiä aineksia. Bahira oli nähtävästi esikuva Johannes Damaskolaisen mainitsemalle ”areiolaiselle munkille”, jonka kanssa hän kertoo Muhammedin keskustelleen. Vilhelm Tripolilainen (k. 1277) kertoo, että Bahira opetti Muhammedille uskon yhteen Jumalaan ja opetti hänet rakastamaan Jeesusta ja Neitsyt Mariaa. Myöhemmin Muhammed kutsui Bahiran neuvonantajakseen Medinaan, missä kateelliset Muhammedin kumppanit surmasivat hänet. Munkin nimeksi vaihtuu kristillisissä kirjoituksissa usein Sergius, ja tarina saa apokalyptisia käänteitä.

## Katso myös
* Antitrinitianismi
* Unitarismi

## Lähteet

## Aiheesta muualla

* Areiolaisuus. Ortodoksi.net
KCNA

**KCNA** (, , lyh. KCNA) on Pohjois-Korean ainoa uutistoimisto, joka edustaa Pohjois-Korean hallinnon ja Korean Työväenpuolueen näkemyksiä. KCNA on perustettu 1946. Toimiston pääkonttori on maan pääkaupungissa, mutta sillä on toimistoja maakuntakaupungeissa ja ulkomailla.

## Lähteet

## Aiheesta muualla

* 조선중앙통신사     
* 조선통신  (KCNA:n Tokion toimisto)
HPM

**HPM** (engl. *High Power Microwave*) tarkoittaa suurtehoista mikroaaltoa. HPM-ase tarkoittaa mikroaaltoalueen asetta, joka lähettää mikroaaltoalueen erittäin suuritehoisen, mutta erittäin lyhytkestoisen sähkömagneettisen pulssin tai pulsseja.

HPM-ase on elektroniikan vastainen ase, siis tärkeä nykyaikaista asevoimaa vastaan. HPM-ase tuhoaa herkän eletroniikan lähellä asetta ja häiritsee tietokoneiden ohjelmistoja kauempaa. Jälkimmäinen johtuu muun muassa siitä, että pulssin muoto on hyvin lähellä tietokoneen sisäisiä pulsseja. Tietokone menee siis "sekaisin" HPM-pulssista.

HPM:n kehityspolku on ollut tutkien lähettimien tehojen jatkuva kasvu 1930-luvulta alkaen. Kun samalla elektroniikan herkkyys on koko ajan kasvanut mikropiiritekniikan kehittyessä (komponenttikoon pienentyessä mikropiirillä), on muodostunut tilanne, jossa tietyn tehoisilla lähettimillä saadaan tuhoava vaikutus tietyn herkkyyden omaavaan elektroniikkaan tietyltä etäisyydeltä.

HPM-pulssi saadaan aikaiseksi periaatteessa räjäyttämällä sähköinen kela kasaan, jolloin se luo suuren virtapiikin. Tämänkokoinen laite olisi salkkukokoa. Toinen tapa on rakentaa erityisiä HPM-generaattoreita. Tällöin saadaan jatkuva pulssivirta, mutta vastaavasti laite on erittäin suuri.

HPM-pulssitehossa puhutaan gigawateista ja tuhoavana etäisyytenä metreistä kilometreihin. Toisin kuin EMP, HPM-ase on täsmävaikutteinen. Räjähdyttämällä tuotettu HPM-pulssi vaikuttaa suppealla alueella ja HPM-generaattori perustuu keskeisesti suuntaavaan antenniin. HPM:n käyttökynnys on em. syystä paljon pienempi kuin EMP:n, joka vaatii normaalisti ydinaseen käyttöä.

HPM:ltä voidaan suojautua, mutta samat välineet eivät toimi sitä vastaan kuin esimerkiksi EMP:iä tai salamaa (LEMP) vastaan.

Julkisuudessa on esitetty, että Yhdysvalloilla olisi ollut jo vuoden 1991 Persianlahden sodassa risteilyohjuksen taistelukärkenä ko. tyyppinen ase. Neuvostoliitto oli ilmeisesti myös HPM-aseen ensimmäisiä kehittelijöitä. Kranaattiin mahtuva HPM-ase on jo mahdollisuuksien rajoissa.

## Katso myös
* Sähkömagneettinen pulssi

## Lähteet

* J Kosola & T Solante:"Digitaalinen taistelukenttä – Informaatioajan sotakoneen tekniikka" Maanpuolustuskorkeakoulu, Tekniikan laitos Julkaisusarja 1, n:o 13, Edita Prima 2003, toinen painos, s. 418–429

## Aiheesta muualla
* USA:n Federation of American Scientists'n HPM-sivu
Birgittalaiset

**Birgittalaiset** (virallinen nimi **OSSS** *Ordo Sanctissimi Salvatoris* eli Kaikkein Pyhimmän Vapahtajan Sääntökunta) on ruotsalaisen Pyhän Birgitan (1302–1373) perustama luostarijärjestö. Ensisijaiset innoituksen lähteet birgittalaisten elämässä ovat Jumalan ylistäminen, lähetystyö, ekumenia ja uskollisuus. Keskiajalla Suomen ainoa birgittalaisluostari oli Naantalissa. Naantalin kaupunki perustettiinkin juuri luostarin ja siihen kuuluvan kirkon ympärille (*Vallis Gratiae*, "Armon laakso", ruotsiksi Nådendal). Tuolloin luostarin toiminta hiljeni reformaatioon ja lakkasi viimeisen nunnan kuoltua.

Nykyään Suomessa toimii Turussa birgittalaissääntökunnan luostari, joka on aloittanut toimintansa 1986. Sen kymmenestä sisaresta pääosa on ulkomaalaissyntyisiä. Turussa toimii myös luostarin toimintaa tukeva, siihen liittyvä maallikkoryhmä eli oblaatit, jossa on myös miesjäseniä. Turun luostarin yhteydessä on nykyaikainen kirjaston, kokoustilat ja televisiohuoneen sisältävä vieraskoti 50 vieraalle sekä nuorille naisille 10-paikkainen opiskelijakoti.

Lohjalla sijaitsevassa Katolisen kirkon Stella Mariksessa birgittalaissisaret tekevät merkittävää työtä vetämällä leirejä etenkin lapsille ja nuorille sekä retriittejä aikuisille.

Uudella ajalla Suomessa on toiminut myös kaksi muuta birgittalaiskommuniteettia, Helsingissä ja Koisjärvellä, mutta niiden kummankin toiminta kesti vain muutaman vuoden.

Maailmanlaajuisesti birgittalaisluostareita on ympäri maailmaa yli 40 luostarissa. Sääntökunnan äitiluostari sijaitsee nykyään Roomassa. Järjestön tunnetuin tunnus on mustan päähupun päällä kannettava valkonauhainen, orjantappurakruunua symboloiva, punaisin lasijalokivin koristeltu ”Kristuksen kruunu”.

## Lähteet

## Aiheesta muualla
* Sancta Birgitta 
* Turun birgittalaisluostari 
* Birgittalaiset  Tkukoulu
* Birgittalaissisar Katariina  Tkukoulu
Goatse

**Goatse** oli Internetin šokkisivu, ***Goatse.cx***, josta tuli vuosina 1999–2004 tunnettu Internet-ilmiö. Goatse terminä on nykyisin muovautunut tarkoittamaan kaikkia asioita, joista mielikuvitusta käyttäen voidaan hahmottaa peräaukkoaan repivä olento.

Sivu sisälsi valokuvan (*hello.jpg*) alastomasta miehestä levittämässä käsillään peräaukkoaan ja peräsuoltaan noin nyrkin leveäksi. Kuva oli osa suurempaa pornografisiin tarkoituksiin tehtyä kuvasarjaa, jossa mies työntää peräaukkoonsa paksun anaalitapin (kokoluokkaa liikenteenohjauskartio). Kuvaa käytettiin laajalti Internetissä, kuten www-sivustoilla, sähköposteissa ja IRC-kanavilla šokeeraamaan tietämätöntä sivun avaajaa. Monet vapaamuotoisia linkkejä käyttävät sivut muuttivat tämän vuoksi käytäntöjään. Näistä muun muassa Slashdot.org otti käyttöönsä tavan ilmoittaa tekstilinkin kohde palvelimen tarkkuudella linkin vieressä. 

## Historia

Sivu avattiin mahdollisesti vuoden 1999 aikana, sillä Internet Archiven varhaisimmat arkistoinnit sivustosta ovat lokakuulta 1999.

Sivu käytti Joulusaaren maatunnusta, mutta todellinen palvelin sijaitsi Yhdysvalloissa. Sen omisti Hick.org, joka on ohjelmointia käsittelevä sivusto. Domain oli rekisteröity kansasilaiselle Matt Millerille. Sekä Goatse.cx:llä että Hick.org:illa oli sama IP-osoite: palvelin sijaitsi Kansas Cityssä Missourissa.

Sivu suljettiin 16. tammikuuta 2004. Tämän jälkeen useat toisiopalvelimet aloittivat toimintansa. Näistä suosituimpia oli Goat.cx, josta myöhemmin kuva vaihdettiin parodiaksi: Goatsea esittäväksi kurpitsaksi.

3. tammikuuta 2025 valtatien 8 varrella Raahessa sijaitsevaan ulkomainostauluun murtauduttiin ja se säädettiin esittämään kuvaa. Kuva poistettiin taululta muutaman tunnin kuluttua. 

## Lähteet

## Aiheesta muualla

*Finding Goatse: The Mystery Man Behind the Most Disturbing Internet Meme in History (archive.org)
YYA (albumi)

**YYA** on Punatähtien ensimmäinen pitkäsoittolevy.

## Kappaleet
Kaikki kappaleet säveltänyt ja sovittanut Kalervo sekä sanoittanut Aatos ja Varma Kosto, ellei toisin mainittu.

### Ystävyyslaulut
# 
# 
# 

### Yhteistyölaulut
# 
# 
# 
# 
# 

### Avunantolaulut
# 
# 
#
Hz

**Hz** tarkoittaa seuraavia:

* elinkelpoinen vyöhyke, HZ, englannin ilmauksesta *habitable zone*, tähden ympärillä oleva elämän esiintymiselle suotuisa vyöhyke
* 
* 
* 
* .
WASB-050

**WASB-050** on Suomen ulkoasiainministeriön salainen asiakirja, jonka aiheena on ”Pääministeri Lipposen vierailu Washingtonissa 7. joulukuuta – 9. joulukuuta 2002; keskustelut presidentti Bushin ja varapresidentti Cheneyn kanssa.”

Asiakirja oli keskeisessä roolissa maaliskuussa 2003 alkaneessa Irak-skandaalissa, jossa silloinen keskustan puheenjohtaja Anneli Jäätteenmäki toi julkisuuteen presidentin neuvonantajalta Martti Manniselta saamiaan tietoja kyseisestä asiakirjasta. Asiakirjassa on dokumentoitu Yhdysvaltain presidentin käsitys siitä, että Suomen voitiin katsoa liittyneen Yhdysvaltain johtamaan koalitioon. Asiakirjan mukaan Paavo Lipponen "kiitti Bushia johtajuudesta pyrkimyksissä rakentaa kansainvälinen koalitio". Asiakirjassa myös todetaan, että "presidentti Bush ylisti Suomea hyväksi yhteistyökumppaniksi ja kiitti Suomen hallitusta Irakin tilannetta koskevista kannanotoista ja liittymisestä koalitioon". Koalitiolla tarkoitettiin halukkaiden koalitiota, joka kannatti Irakin sotaa ja miehitystä ja oli valmis osallistumaan operaatioon vähintään moraalisena tukijana. Lipposen mukaan Yhdysvaltain presidentin toteamus olisi viitannut vain yleisesti terrorismin vastaiseen sotaan osallistuviin maihin.

Hymy-lehti (2/2004) on julkaissut asiakirjan kokonaisuudessaan.
## Lähteet
* 
* 

## Aiheesta muualla
* 
*
Schranz

**Schranz** (IPA: ) on elektronisen tanssimusiikin tyylilaji. Schranz on hard technon suuntaus. Tyylille ovat tyypillisiä toistuvat massiiviset perkussiiviset loopit joita varioidaan eri tavalla. Tempo on välillä 150–165 BPM. Vuonna 1994 saksalainen Chris Liebing keksi termin ystävänsä kanssa frankfurtilaisessa levykaupassaan kuvaillessaan siihen aikaan vielä nimetöntä, tietyn tyylistä teknoa. Hän yhdisti sanat "tanzen" (tanssia) ja "schreien" (kirkua) (→ *kiranssia*). Genren eräitä tunnettuja tuottajia ovat DJ Amok, Sven Wittekind, Robert Natus, Arkus P., O.B.I., Frank Kvitta, ViperXXL, Boris S., Tomash Gee, ja Leo Laker alias Switchblade.
Keynes

**Keynes** voi viitata seuraaviin:

;Sukunimi
*Geoffrey Keynes (1887–1982), brittiläinen  lääkäri ja bibliofiili, John Maynard Keynesin veli
*John Maynard Keynes (1883–1946), brittiläinen taloustieteilijä
*John Neville Keynes, brittiläinen taloustieteilijä, John Maynard Keynesin isä
*Skandar Keynes (s. 1991), brittiläinen näyttelijä
*Lydia Lopokova (1892–1981), paronitar Keynes, venäläinen balettitanssija, John Maynard Keynesin puoliso

;Muita
*Milton Keynes, kaupunki Britanniassa
*Milton Keynes Dons FC, brittiläinen jalkapalloseura
Viktor Belenko

**Viktor Ivanovitš Belenko** ( 15. helmikuuta 1947 Naltšik, Neuvostoliitto - 24. syyskuuta 2023 Illinois, Yhdysvallat) oli neuvostoliittolainen sotilaslentäjä, joka loikkasi Japanin kautta Yhdysvaltoihin.

Belenko oli suunnitellut loikkaamista useita kuukausia. Sopiva tilaisuus koitti, kun hän oli laivueensa kanssa harjoituslennolla Japaninmerellä.

Luutnantti Belenko lensi 6. syyskuuta 1976 saman vuoden helmikuussa numerolla 31 valmistetun  MiG-25-hävittäjän Tšugujevkan sotilaslentokentältä Vladivostokin lähistöltä Japanin Hokkaidōlle Hakodaten siviililentokentälle matalalennossa tutkien kantaman alapuolella. Laskeutuessaan kone oli törmätä kentältä nousevaan Boeing-matkustajakoneeseen.

Neuvostoliitto vaati Belenkoa ja konetta palautettavaksi, mutta Japani kieltäytyi ja päästi Yhdysvallat osallistumaan koneen tutkimiseen. Belenko haki poliittista turvapaikkaa Yhdysvalloista ja sai sen.

Kone siirrettiin Yhdysvaltain ilmavoimien tukikohtaan 80 kilometrin päähän Tokiosta tutkittavaksi. Amerikkalaiset olivat yllättyneitä siitä, ettei kone ollutkaan niin kehittynyt kuin oli luultu. Belenkolta he edelleen yllätyksekseen kuulivat, että neuvostoarmeijan olot olivat surkeat, sotilaat olivat nälissään ja saivat kokea sadistisia rangaistuksia pienistä rikkeistä.

12. lokakuuta 1976 kone vietiin purettuna neuvostoliittolaiseen alukseen Hitachin lähelle, mistä se kuljetettiin Latviaan Väinänlinnaan Neuvostoliiton ilmavoimien akatemiaan koulutuskoneeksi. 1980-luvun lopulla kone poistettiin käytöstä ja romutettiin.

Belenko tuomittiin Neuvostoliitossa kuolemaan maanpetturuudesta rikoslain 64. pykälän perusteella. Belenko ryhtyi Yhdysvalloissa sotilasilmailun opettajaksi ja meni naimisiin ja sai kaksi lasta. Erottuaan ilmavoimista hän ryhtyi liikemieheksi.

Belenko sai Yhdysvaltain kansalaisuuden vuonna 1980 kongressin asetuksella. Hän otti sukunimekseen nimen Schmidt ja eleli enimmäkseen pienissä kaupungeissa Yhdysvaltain Keskilännessä. Kylmän sodan päätyttyä hän alkoi taas käyttää Belenko-nimeä.

Neuvostoliitto joutui tapauksen vuoksi uusimaan ilmavoimiensa omakonetunnusjärjestelmän kahdella miljardilla ruplalla.
Belenko ei ollut ensimmäinen sotalentokoneella loikannut itäeurooppalainen sotilas. Marraskuussa ja toukokuussa vuonna 1953 kaksi puolalaista lentäjää loikkasi MiG-15-lentokoneella Tanskaan.

Belenko kuoli 76-vuotiaana, lyhyen sairauden jälkeen pienessä Rosebudin kaupungissa eteläisessä Illinoisissa 24. syyskuuta 2023.

## Lähteet

## Aiheesta muualla
Geometrinen jakauma

\!
| kurtosis   = 6+\frac{p^2}{1-p}\!
| entropy    = \tfrac{-(1-p)\log_2 (1-p) - p \log_2 p}{p}\!
| mgf        = \frac{p}{1-(1-p)e^t}\!
| char       = \frac{p}{1-(1-p)\,e^{it}}\!
}}

**Geometrinen jakauma** on dikotomisen toistokokeen ensimmäisen tulosta edeltävien kokeiden lukumäärän jakauma.

Geometrinen jakauma on diskreetti, ja sen arvojoukko on luonnollisten lukujen joukko. Jos satunnaismuuttuja X on *geometrisesti jakautunut*, merkitään
X \sim \operatorname{Geom}(p) . 
Jakauman parametri 0 \leq p \leq 1 on tuloksen todennäköisyys. Pistetodennäköisyysfunktio on
\operatorname{P}(X=i) = p(1-p)^i
ja kertymäfunktio
\operatorname{P}(X\leq i) = 1 - (1-p)^{i+1}
Odotusarvo ja varianssi ovat
\operatorname{E}(X)=\frac{1-p}{p} ja \operatorname{Var}(X)=\frac{1-p}{p^2} .

## Aiheesta muualla

* Mathworld: Geometric Distribution
* Online laskin Geometrinen jakauma
Sane (kielitiede)

**Sane** on sananmuodon esiintymä. Saneiden määrällä voidaan mitata tekstin pituutta. 

Esimerkiksi seuraavassa virkkeessä on kuusi sanetta:
:Kalle ja Pekka leikkivät ja söivät.
Erityisesti on huomattava, että virkkeessä oli kaksi ja-sanetta.

## Katso myös
* Sana
* Kieliteknologia
* Lekseemi
* Sananmuoto

## Lähteet
* 
*
Markovin piilomalli

**Markovin piilomalli** () on tilastollinen malli, jossa taustalla systeemi oletetaan olevan Markovin prosessi, jonka parametreja ei tunneta. Markovin piilomallissa ei havaita tiloja eikä siirtymiä niiden välillä. Mallissa pyritään päättelemään piilossa olevat siirtymätodennäköisyydet havaittavien lopputulemien perusteella.

Markovin piilomallia käytetään esimerkiksi puheentunnistuksessa, jossa yksittäiset puheen näytteet ovat vain suuntaa antavia, mutta niiden pidemmät yhdistelmät voidaan tunnistaa jo huomattavasti varmemmin.

Markovin piilomallin ratkaisumenetelmät koostuvat sekä mallin parametrien estimoimisesta että valmiin mallin perusteella tehtävästä piilossa olevan tilasiirtymäketjun arvaamisesta Viterbin algoritmilla.
Totemismi

**Totemismilla** tarkoitetaan antropologiassa yliluonnollista ja asemaltaan sukulais- tai heimosuhteen kaltaiseksi miellettyä yhteyttä jonkin ihmisryhmän ja eläinlajin, harvemmin myös jonkin kasvilajin tai luonnonilmiön, välillä. Nimitys 'totemismi' on johdettu Pohjois-Amerikan Yläjärven alueella asuneen Ojibwe-kansan kielen sanasta *ototeman,* joka merkitsee statukseltaan sisarussuhteeseen vertautuvaa sukulaisuutta. 

Tutkijat ovat olleet sitä mieltä, että totemismi muodostaa säännöllisen vaiheen kaikissa kulttuureissa. Totemismi on lähinnä hajanaista kansanuskoa, jolta puuttuu uskonnolle tyypillinen yhtenäinen maailmanselitys.  Totemistiset kertomukset ja käsitykset toimivat heimoyhteisöjen ryhmäidentiteetin tärkeänä perustana. Totemismi on ilmentynyt lukuisissa eri muodoissa maailman eri kulttuureissa ja eri ajanjaksoina. Tyypillisesti totemistisia uskontoja esiintyy erityisesti metsästäjä-keräilijämäistä elämäntapaa noudattavissa ihmisyhteisöissä.

Totemismia esiintyy muun muassa Pohjois-Amerikan intiaaneilla, Etelä-Afrikassa, Australian aboriginaali-yhteisöissä ja Intian dyakien keskuudessa. Totemistisesta ihmisryhmästä käytetään usein nimitystä klaani. 

Erityisesti intiaaneilla ryhmän jäsenet käsittävät olevansa toteemieläimen jälkeläisiä tai suorastaan samaistavat itsensä toteemiin. Toteemieläimen syönti on usein kiellettyä. 

## Lähteet
Henri Bergson

**Henri-Louis Bergson** (18. lokakuuta 1859 Pariisi, Ranska – 4. tammikuuta 1941 Pariisi) oli ranskalainen filosofi, joka oli vaikutusvaltainen ainakin kotimaassaan Ranskassa, vaikka liikkuikin valtavirran suuntausten ulkopuolella. Bergson oli yksi aikansa ”muotifilosofeista”. Hän sai kirjallisuuden Nobel-palkinnon vuonna 1927.

Bergsonin pääteokset ovat *[[Essai sur les données immédiates de la conscience]]* (1889), *[[Matiere et Memoire]]* (’Materia ja muisti’, 1896) ja *[[L’Evolution créatrice]]* (’Luova kehitys’, 1907). Bergsonilta on suomennettu teokset *Henkinen tarmo* (1919) ja *Nauru: tutkimus komiikan merkityksestä* (1900).

## Elämä

Bergsonin äiti oli englantilainen, ja englantilaiset Herbert Spencer, J. S. Mill ja Charles Darwin vaikuttivat paljon hänen ajatteluunsa nuorena. Hänen oma filosofiansa kääntyi kuitenkin nuoruuden esikuvien rationalismia vastaan.

Bergson opiskeli filosofiaa École Normale Supérieuressa ja opetti sitä eri oppikouluissa, kunnes hänet kutsuttiin opettajaksi École Normale Supérieureen. Sieltä hän siirtyi Collège de Francen filosofian laitoksen esimieheksi. Vuosina 1921–1926 Bergson oli Kansainliiton komitean puheenjohtaja. Vähän ennen kuolemaansa 1941 hän ehti nähdä toisen maailmansodan alkuvaiheen ja ilmaista paheksuntansa Vichyn hallitusta kohtaan.

## Lähteet

## Kirjallisuutta
### Yleistä
* 

### Suomennetut teokset
*  – 2. painos: Humanitas 8. Porvoo: WSOY, 1958 (lisäpainos 1963). – Näköispainos vuoden 1923 painoksesta: Helsinki: Lasipalatsi, 1999. .
* 

## Aiheesta muualla

* Henri Bergsonin teoksia vapaasti luettavana. Project Gutenberg. 
* Nautis-projekti.
Magia (albumi)

**Magia** on Shakiran esikoisalbumi. Albumi menestyi kohtalaisesti Shakiran kotimaassa. Albumi julkaistiin vuonna 1991, kun Shakira oli 14-vuotias. Albumia tehtiin vain 1&nbsp;200 kappaletta, joten se on todella harvinainen. Albumi on julkaistu ainoastaan LP:llä. Albumilta ilmestyivät singleinä kappaleet Magia, Esta Noche Voy Contigo ja Sueños.

Albumin myynti jäi alle tuhanteen kappaleeseen.
Shakira on estänyt kahden ensimmäisen albuminsa uudelleen julkaisemisen johtuen niiden "kypsymättömyydestä".

## Kappaleet
Kappaleet:

## Lähteet

## Aiheesta muualla
*
Cam Ranhin lahti

**Cam Ranhin lahti** on merenlahti Vietnamissa, noin 290 km koilliseen Ho Chi Minhin kaupungista. Lahtea on käytetty useasti laivastotukikohtana. 

Venäjän laivasto käytti Cam Ranhin lahtea tukikohtanaan ennen vuoden 1905 Tsushiman salmen taistelua, jossa japanilaiset upottivat Venäjän vastaisessa sodassa merkittävän osan Tyynellemerelle siirrettyä Venäjän Itämeren laivastoa. Vuonna 1942 lahti toimi Japanin laivaston tukikohtana ennen sen Malesiaan suuntaunutta hyökkäystä. Vietnamin sodan aikana alue palveli Yhdysvaltain käyttämänä tukikohtana ja Yhdysvaltain poistuttua sitä hyödynsi Neuvostoliitto.

## Lähteet

## Aiheesta muualla
Raúl Castro

**Raúl Modesto Castro Ruz** (s. 3. kesäkuuta 1931 Birán, Kuuba) on kuubalainen poliitikko, joka toimi muun muassa Kuuban kommunistisen puolueen pääsihteerinä vuosina 2011–2021, Kuuban kommunistisen puolueen keskuskomitean toisena sihteerinä vuosina 1965–2011, Kuuban puolustusministerinä vuosina 1959–2008 sekä Kuuban presidenttinä vuosina 2008–2018. Castro on Kuuban entisen presidentin Fidel Castron veli.

Raúl Castro osallistui Fulgencio Batistan vastaisiin opiskelija-aktiviteetteihin tämän valtakauden alusta. Hän oli ryhmässä, joka hyökkäsi Moncadan kasarmille 26. heinäkuuta 1953 ja vietti sen jälkeen 22 kuukautta vankilassa. Raúl Castro kuului Granma-laivan retkikuntaan, joka matkasi Meksikosta Kuubaan 1956.

Raúl Castro hoiti maan presidentinvirkaa 31. heinäkuuta 2006 lähtien Fidel Castron luovutettua suolistoleikkaukseen joutuessaan tilapäisesti veljelleen presidentin, ylipäällikön sekä pääsihteerin tehtävät. Kuuban kansalliskokous valitsi Raúl Castron presidentiksi 24. helmikuuta 2008.

Raúl Castrolla on Vilma Espínin kanssa neljä lasta, joihin kuuluu Mariela Castro.

Raúl Castro jätti tehtävänsä Kuuban kommunistisen puolueen pääsihteerinä 19. huhtikuuta 2021.

## Kuuban presidenttinä
Otettuaan veljensä paikan Kuuban presidenttinä helmikuussa 2008 Raúl Castron hallinto alkoi vapauttaa maan taloutta. Castron hallinto on esimerkiksi sallinut tavallisten kansalaisten ostaa DVD-soittimia, matkapuhelimia, tietokoneita, skoottereita ja muita tuotteita ilman rajoituksia. Hän on myös allekirjoittanut YK:n ihmisoikeussopimuksen, antanut käytössä olematonta valtion omistamaa maata viljelykäyttöön, vapauttanut useita vankeja ja höllentänyt kuubalaisten matkailurajoituksia.

Joulukuussa 2008 Castro puhui maan palkkajärjestelmän vääristymistä. Niistä keskeisin on se, että pelkällä valtion palkalla ei käytännössä ole mahdollista elää, mikä on luonut laiskottelun ja varastelun kulttuurin. Castro kehotti poistamaan aiheettomat edut ja liiat tuet, joihin eivät kuitenkaan lukeudu perustuslailliset oikeudet: terveydenhuolto, koulutus, sosiaaliturva sekä mahdollisuus harrastaa kulttuuria ja urheilua. Näihin "aiheettomiin etuihin" laskettiin kuluneen vuonna 2008 44 miljoonaa euroa.

## Kunnianosoituksia

*  Kuuban tasavallan sankari (Kuuba, 1998)
*  Playa Girónin ritarikunnan ritari (Kuuba, 1998)
*  Agostinho Neton ritarikunnan ritari (Angola, 2019)
*  Ystävyyden mitali (Kiina, 2019)
*  Valkoisen leijonan ritarikunnan 1. luokka (Tšekkoslovakia, 1960)
*  Malin kansallisen ritarikunnan suurristi (Mali)
*  Grunwaldin ristin ritarikunnan suurristi (Puola, 1965)
*  Ystävyyden kunniamerkki (Venäjä, 2001)
*  Leninin kunniamerkki (Neuvostoliitto, 1978)
*  Ruhtinas Jaroslav Viisaan ritarikunnan 1. luokka (Ukraina, 2010)
*  Vapauttajan ritarikunta ketjulla (Venezuela, 2008)
*  Kultaisen tähden ritarikunnan ritari (Vietnam, 2018)

## Lähteet

## Aiheesta muualla
Bitpop

**Bitpop** on elektronisen musiikin laji, jossa ainakin osa musiikista on tehty 8-bittisillä tietokoneilla tai pelikonsoleilla. Suosittuja koneita tähän tarkoitukseen ovat olleet Commodore 64 ja Nintendo Game Boy.

Bitpoppia tekeviä yhtyeitä: 
* 1987
* Anamanaguchi
* Covox
* Desert Planet
* Dunderpatrullen
* Goto80
* Machinae Supremacy
* Monster & Maskiner
* Pluxus
* Puss
* Pontonius
* Slagsmålsklubben
* 

## Katso myös

* Chiptune

## Aiheesta muualla
* Micromusic - Internet-yhteisö, joka julkaisee bitpop-musiikkia